ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Συγχρονισμός για την έκδοση NEXT: Catherine Lee
ΟΛΟΙ ΟΙ ΧΑΡΑΚΤΗΡΕΣ, ΟΙ ΟΡΓΑΝΩΣΕΙΣ ΚΑΙ ΤΑ ΓΕΓΟΝΟΤΑ ΕΙΝΑΙ ΕΠΙΝΟΗΜΕΝΑ.
ΕΦΗΜΕΡΙΔΕΣ: ΝΤΟΝΓΚΙΛ, ΚΟΥΚΙΛ ΝΤΟΝΓΚΜΠΟΥΚ, ΜΙΝΣΟΥΝΓΚ
ΕΦΗΜΕΡΙΔΕΣ: ΜΙΝΣΟΥΝΓΚ, ΝΤΟΝΓΚΙΛ, ΚΟΥΚΙΛ, ΝΤΟΝΓΚΜΠΟΥΚ
ΜΙΝΣΟΥΝΓΚ, ΝΤΟΝΓΚΜΠΟΥΚ
Διαλεύκανση της επίθεσης,
σταθεροποίηση της χώρας.
Ο Παρκ Μου-Τζιν, προσωρινός πρόεδρος,
έχει αυτά τα δύο σημαντικά καθήκοντα.
Αλλά ο προσωρινός πρόεδρος δεν έχει εκλεγεί ποτέ σε δημόσιο αξίωμα.
Σε αυτήν την πρωτοφανή εθνική κρίση,
πολλοί αναρωτιούνται αν θα μπορέσει να ηγηθεί
του κρατικού μηχανισμού
-και της Εθνοσυνέλευσης. -Μία εβδομάδα.
Αν καταφέρει να διαχειριστεί τα κρατικά ζητήματα για μία εβδομάδα,
οι τίτλοι των εφημερίδων θα αλλάξουν.
"Ο προσωρινός πρόεδρος...
Ο ΠΡΟΕΔΡΟΣ ΑΠΕΒΙΩΣΕ
γίνεται δυνατός υποψήφιος".
Μετά από αυτό, ο κόσμος θα τον επιλέξει
για υποψήφιο πρόεδρο.
Μάλλον εσύ τον επέλεξες
ως νέο πολιτικό σου συνεργάτη.
Όχι, κύριε.
Είναι καλός άνθρωπος.
Όμως, ήμουν ευχαριστημένος στην υπηρεσία του προέδρου Γιανγκ Τζιν-Μαν.
Επίσης, είδατε
ότι ο κόσμος κατέκρινε τις καλές του πράξεις.
Θα διαλέξω όποιον νικήσει.
Ευτυχώς.
Ο πρόεδρος Παρκ
δεν ήταν υποψήφιος
ούτε για πρόεδρος της τάξης στο σχολείο,
εκείνη την εποχή,
αν και ήταν υπόδειγμα μαθητή.
Ξέρεις τι σημαίνει αυτό;
Δεν έχει
καμία επιθυμία για εξουσία. Δεν κάνει για πολιτικός.
Απλώς δεν είχε την ευκαιρία
να αποκτήσει εξουσία.
Θεωρείτε ότι θα μείνει ίδιος αφότου δει
όλο το έθνος υπό τις εντολές του;
Είδατε ποτέ κανέναν να αφήνει οικειοθελώς την εξουσία;
Μπαμπά!
Τα πήγες υπέροχα.
Μπαμπά, ανέβηκα σε διαστημόπλοιο.
Διαστημόπλοιο;
Λέει για τον μαγνητικό τομογράφο.
Τα αποτελέσματα είναι καλά, έτσι;
Μέτρησε ως το δέκα και μας αναγνώρισε.
Δεν αρκεί;
Έχουμε γιατρό και στον Κυανό Οίκο.
Μην ανησυχείτε, κύριε.
Ευχαριστώ.
Για να δω.
Θεέ μου! Θα πόνεσε πάρα πολύ.
Σι-Γουάν! Ανέβηκα σε διαστημόπλοιο.
Σι-Γουάν. Είπα ότι ανέβηκα σε διαστημόπλοιο.
Σοβαρά μιλάω.
Σι-Γουάν, η Σι-Τζιν γύρισε. Ανησυχούσες γι' αυτήν.
Δεν πεινάς;
Να πω να σου μαγειρέψουν;
Συγγνώμη. Είναι στην εφηβεία.
Ξέρετε πώς είναι.
Ναι. Ακούω ότι γίνονται πιο τρομακτικοί κι από δικτάτορες.
Μη ζητάς συγγνώμη.
Λένε ότι η Βόρεια Κορέα δεν θα εισβάλει,
επειδή είναι πολύ τρομακτικοί.
Συγγνώμη, κύριε.
Το αστείο ήταν απρεπές τέτοιες ώρες.
Ζητώ συγγνώμη για την αγένεια του γιου μου.
Αλήθεια;
Για τι άλλο νομίζεις ότι έμπλεξε σε καβγά;
Δεν μπορούσαν να κάνουν γυμναστική λόγω του κονιορτού.
Ένα από τα παιδιά είπε ότι ο υπουργός Περιβάλλοντος
δεν κάνει σωστά τη δουλειά του.
Βασικά...
είναι και στην εφηβεία.
Είναι δύσκολο και για εκείνον.
Σκέψου το.
Δεν φανταζόταν ότι θα ζήσει στον Κυανό Οίκο,
που τον έβλεπε μόνο στις ειδήσεις.
ΠΡΟΕΔΡΟΣ ΓΙΑΝΓΚ ΤΖΙΝ-ΜΑΝ
Μάλλον δεν θα ξέρει
πώς να αντικρίσει τους φίλους του.
-Και τώρα; -Πρέπει να μάθει να φέρεται.
Η εφηβεία δεν είναι δικαιολογία.
Σι-Γουάν, πρέπει να μιλήσουμε.
Σι-Γουάν.
Έβαλες κάτι πάνω;
Το πρόσωπό σου είναι η ζωή σου.
Συγγνώμη. Όλα έγιναν εξαιτίας μου.
Πρέπει να ζήσουμε εδώ
προς το παρόν.
Κάποιος μου είπε κάποτε
ότι δεν πληρώνεσαι κάθε μήνα επειδή είσαι καλός.
Πληρώνεσαι για να χαμογελάς ενώ σε κατακρίνουν.
Πληρώνομαι
από τους φόρους των πολιτών.
Μην ανησυχείς για μένα.
Είναι πιο δύσκολο για σένα.
Με ενοχλεί αυτό.
Σι-Γουάν, ελπίζω ότι...
θα μείνεις δυνατός.
-Μπαμπά. -Ναι;
Ο κωδικός του Wi-Fi;
-Τα έλεγξα όλα. -Ευχαριστώ.
Από δω και πέρα, θα τρώτε μόνο αφού τα ελέγξει ο επόπτης,
είτε στον Κυανό Οίκο είτε οπουδήποτε αλλού.
Ειδικά τέτοιες μέρες,
που υπάρχει απειλή επίθεσης,
ο έλεγχος θα είναι πιο ενδελεχής.
Στο ίδιο πνεύμα,
θα μας ενημερώνετε για το πρόγραμμά σας;
Θα εξασφαλίζουμε την προστασία σας.
Σε μια τέτοια κρίσιμη περίοδο,
πρέπει να εξετάσουμε και την πολιτική πλευρά.
Φοβάμαι ότι...
δεν μπορώ να το κάνω.
Είμαι δικηγόρος.
Έχω υποχρέωση εχεμύθειας προς τον πελάτη.
Για τις επόμενες 60 ημέρες,
είστε η πρώτη κυρία.
Γεια σας.
Συμβαίνει κάτι;
Συμφωνείς κι εσύ;
Στα 15 χρόνια του γάμου μας, είχα πάντα την ανεξαρτησία μου.
Αυτή, όμως, θέλει να με περιορίσει.
Είναι μόνο για δύο μήνες.
Σε 60 μέρες θα πάμε σπίτι.
Δεν θα αλλάξει τίποτα.
Χαίρετε, κύριε!
Χαίρετε.
Όπως ζητήσατε,
η κα Τζέονγκ Σου-Τζέονγκ θα εργαστεί στην Προεδρία.
Θα διοριστεί επισήμως
μόλις ελεγχθεί πλήρως το ιστορικό της.
Πάμε.
Το επίσημο πρόγραμμά σας ξεκινάει με μια συνάντηση με τον προσωπάρχη.
ΗΜΕΡΑ 59: ΔΙΑΤΗΡΗΣΗ ΤΗΣ ΥΠΑΡΧΟΥΣΑΣ ΚΑΤΑΣΤΑΣΗΣ
ΕΠΕΙΣΟΔΙΟ 3
Γιονγκ-Γκου, Νέα της Σαενάλ.
Η επίθεση στην Εθνοσυνέλευση έγινε από τη Βόρεια Κορέα;
Προς το παρόν...
Μιν Τζου-Χονγκ από το KBC. Είναι πιθανό να ήταν η Βόρεια Κορέα;
ΕΚΠΡΟΣΩΠΟΣ ΤΥΠΟΥ ΧΟΝΓΚ ΣΟΥ-ΓΟΥΟΝ
-Η ΕΥΠ... -Τζάε-Σουκ από την OPS.
Αν δεν ήταν η Βόρεια Κορέα,
είναι πιθανό να ευθύνεται η τρομοκρατική οργάνωση ISIS;
Δώσε το μικρόφωνο.
Γου Σιν-Γέονγκ από TBN.
Έμαθα ότι η ιαπωνική εθνοφυλακή
έστειλε αντιτορπιλικό στην Ανατολική Θάλασσα.
Κυρία Γου, υπάρχει εμπάργκο...
Ακούστε την ερώτηση.
Άκουσα ότι ο λόγος που έστειλαν το πολεμικό πλοίο
ήταν ένα υποβρύχιο της Βόρειας Κορέας που εισήλθε στα χωρικά μας ύδατα.
Ισχύει, λοιπόν.
Άρα ήταν η Βόρεια Κορέα;
-Η Βόρεια Κορέα εισβάλλει στη Νότια; -Έπεται πόλεμος;
-Γιατί δεν λέει τίποτα ο Κυανός Οίκος; -Παρακαλώ...
Γιατί δεν λέτε την αλήθεια;
Θα κάνουμε ένα διάλειμμα.
-Απαντήστε μας. -Τι διάολο;
Πού πάει;
-Τι συμβαίνει; -Εσύ πες μου. Τι ήταν...
Εσύ δεν έγραψες το κείμενο για την ενημέρωση;
Συμμάζεψε την κατάσταση.
Εγώ;
Το έγραψα, αλλά...
Δεν είμαι έτοιμος για κάτι τέτοιο.
Κανείς μας δεν ήταν έτοιμος για κάτι τέτοιο.
Κανένας στον Κυανό Οίκο.
Λοιπόν...
Σιν-Γέονγκ, πού πας;
Έχουμε τους τίτλους.
"Ο προσωρινός πρόεδρος κάνει κακή εκκίνηση".
"Ο ανίκανος Κυανός Οίκος αποτυγχάνει στον ρόλο του πύργου ελέγχου".
Καταρχάς, θα απαντήσω στην ερώτηση της κας Γου.
Το ιαπωνικό αντιτορπιλικό έχει αποχωρήσει από την Ανατολική Θάλασσα.
Δεν υπήρξε πρόκληση από τη Βόρεια Κορέα και δεν ξέσπασε πόλεμος.
Αυτά μπορώ να επιβεβαιώσω.
Δηλαδή δεν επιτέθηκε η Βόρεια Κορέα;
Αν όχι, ποιος ήταν;
Η ΕΥΠ, οι υπηρεσίες μας
και οι στρατιωτικές μας δυνάμεις
διεξάγουν λεπτομερείς έρευνες και εξετάζουν όλα τα ενδεχόμενα.
-Μόλις προκύψει συμπέρασμα... -Μόλις προκύψει,
θα το πείτε αμέσως στον κόσμο και στα ΜΜΕ;
Η αξιολόγηση της κυρίας Γου εξαρτάται από τις ερωτήσεις της.
Η δική μου εξαρτάται από τη σιωπή μου.
Ελπίζω να απάντησα.
Μετά το χθεσινό συμβάν, πολλές ψεύτικες ειδήσεις και φήμες
εξαπλώνονται στα κοινωνικά δίκτυα.
Αν η κυβέρνηση δεν κοινοποιεί πληροφορίες με διαφάνεια,
οι ψεύτικες ειδήσεις θα συνεχίσουν να διαδίδονται.
Εάν τα ΜΜΕ πάψουν να δημοσιεύουν εικασίες,
δεν θα διαδίδονται πια.
Διακυβεύεται η ασφάλεια του κράτους και των πολιτών.
Η συνεργασία σας θα εκτιμηθεί πολύ.
ΚΥΑΝΟΣ ΟΙΚΟΣ
Σας ευχαριστώ.
Είμαι ο Κιμ Ναμ-Γουκ, προσωρινός εκπρόσωπος Τύπου.
Συνολικά, 37 κυβερνητικές θέσεις έμειναν κενές λόγω της επίθεσης.
Θα πάρουμε άμεσα μέτρα έτσι ώστε οι υφυπουργοί
να αναλάβουν τα υπουργεία.
Ίσως γίνουν επιθέσεις σε βιομηχανίες, σιδηροδρόμους,
πλοία και αεροπλάνα.
Οι έλεγχοι στην Υπηρεσία Μετανάστευσης έχουν παγώσει.
Δεν μπορείτε να εγκλωβίσετε έτσι τον κόσμο.
Θα είναι ερασιτεχνισμός αν δημιουργήσουμε ανησυχία στους επενδυτές από τις ΗΠΑ.
Γκου Γιονγκ-Γουάν, υπεύθυνος Οικονομικών Υποθέσεων.
Προτεραιότητα είναι η αναστολή των τραπεζικών συναλλαγών.
Ο κόσμος βγάζει τα χρήματά του
κι οι τράπεζες καταρρέουν από το πρωί.
Δεν μπορούμε, κύριε.
Αν δεν γίνονται συναλλαγές, αμέτρητες μικρές επιχειρήσεις
θα καταρρεύσουν σαν ντόμινο σε 48 ώρες.
Αν δεν το κάνουμε, καταρρέουν οι τράπεζες
και η οικονομία μας θα πεθάνει προτού της κάνουμε καν τεχνητή αναπνοή.
Πρέπει να λύσουμε τα θέματα του προσωπικού.
Προτεραιότητά μας είναι η ασφάλεια.
-Η οικονομία θα καταρρεύσει. -Ακούστε...
Παρακαλώ, φύγετε όλοι σας.
Ας το λήξουμε.
Εγώ φταίω.
Νόμιζα ότι το προσωπικό του Κυανού Οίκου θα βοηθούσε τον πρόεδρο.
Σας υπερεκτίμησα...
όλους σας.
Τα ζητήματα θα εγκριθούν
με σειρά προτεραιότητας και σπουδαιότητας.
Πάμε.
"Στη σημερινή πρώτη συνάντηση του προσωπικού,
ο γραμματέας Χαν φώναξε σε όλους με θυμό".
Θα θεωρηθεί κακή εγγραφή,
δεν μπαίνει στα πρακτικά.
Χαμός γίνεται.
Μπήκε στην κλιμακτήριο;
Δεν υπήρχε λόγος να εξοργιστεί τόσο. Πολύ περίεργο.
Είναι μήνυμα.
"Ο προσωρινός πρόεδρος είναι άσχετος, αλλά δεν θα τον κάνετε ό,τι θέλετε.
Εγώ κινώ τα νήματα.
Εγώ είμαι το πραγματικό αφεντικό στον Κυανό Οίκο".
ΔΗΜΟΣΙΕΣ ΥΠΟΘΕΣΕΙΣ ΑΝ ΣΕ-ΓIOYΝΓΚ
Δεν θα το έκανε αυτό ο κος Χαν.
Γιατί όχι;
Ο μόνος που μπορεί να αντιμετωπίσει αυτήν την έκτακτη κατάσταση
είναι ο γραμματέας Χαν.
Κυρία Μιν.
Η παράνομη καταγραφή θα καταστρέψει την οικογένειά σου.
Είχαμε μόνο ένα θέμα συζήτησης...
στη συνάντηση σήμερα.
Την ανησυχία.
"Δεν μπορούμε να εμπιστευτούμε την ηγεσία του Παρκ Μου-Τζιν".
Θα επισκεφθείτε το σημείο της τραγωδίας σήμερα.
Το κτήριο της Εθνοσυνέλευσης;
Ούτε οι πολίτες σάς εμπιστεύονται, κε πρόεδρε.
Κύριε πρόεδρε.
Πρέπει να τους δείξετε...
ότι ο Κυανός Οίκος δεν κατέρρευσε.
Ότι η Δημοκρατία της Κορέας τα πάει ακόμα μια χαρά.
Πρέπει να το κάνετε και για δικό σας όφελος.
Δηλαδή; Τι σημαίνει αυτό;
Δεν εκλεχθήκατε πρόεδρος.
Χωρίς την εμπιστοσύνη του προσωπικού του Κυανού Οίκου και των πολιτών,
δεν θα καταφέρετε τίποτα
από αυτήν τη θέση τις επόμενες 60 μέρες.
Εμπιστοσύνη και υποστήριξη.
Αυτό είναι η δύναμη και η εξουσία.
Εξουσία είπατε;
Δεν έχω καμία σχέση με αυτό.
Σκοπεύω να εκτελέσω το καθήκον μου ως πολίτης
και να γυρίσω στο πανεπιστήμιο μετά από 60 μέρες.
Σοβαρά,
πώς πέρασαν τον έλεγχο στο κτήριο της Εθνοσυνέλευσης;
Θα τα έκρυψαν σε κάτι που δεν κίνησε υποψίες.
Η κατεδάφιση με εκρηκτικά
χρειάζεται πυροκροτητές φυτεμένους σε όλο το κτήριο.
Δηλαδή;
Μόλις βρούμε τους πυροκροτητές, θα ξέρουμε
πώς σχεδίασαν την επίθεση.
Τι έπαθες στο πρόσωπο;
Αυτό; Θεέ μου, είναι ντροπιαστικό.
Η Κορέα είναι όντως το πιο συνδεδεμένο έθνος. Καλώδια παντού.
Βλέπεις; Κοίτα εδώ. Πώς να μη σκοντάψω;
Κανείς δεν θα υποπτευόταν την καλωδίωση.
Έτσι απέφυγαν τον έλεγχο.
Είσαι σίγουρη;
Βρήκαμε κάτι!
Ναι, είναι πυροκροτητής.
Τι; Σίγουρα;
Ναι, είμαι σίγουρος.
Στην ουσία, το καλώδιο ήταν γεμάτο με εκρηκτικά.
-Η εταιρεία εγκατάστασης καλωδιώσεων; -Ναι.
Ψάχνω ποιος εγκατέστησε τα καλώδια στο κτήριο.
Σε τι θα χρησιμεύσει;
Οι βομβιστές
πυροδότησαν τις βόμβες μέσω των καλωδίων του Ίντερνετ.
Υπήρχε λόγος για την επιλογή της συγκεκριμένης εταιρείας;
Μήπως τους πρότεινε κάποιος;
Υποβλήθηκαν προσφορές.
Μόνο ένας λόγος μπορεί να υπάρχει.
Ανταγωνιστικές τιμές.
ΔΙΕΥΘΥΝΤΡΙΑ SPEED NET ΚΙΜ ΓΙΟΝΓΚ-ΧΟΥΝ
Πρώτα, θα βρούμε την εταιρεία που εγκατέστησε τα καλώδια.
Ενημέρωσε τους ανωτέρους.
Και ζήτα βοήθεια και συνεργασία από το τοπικό αστυνομικό τμήμα.
ΓΡΑΦΕΙΟ 214
214, SPEED NET
SPEED NET
ΓΡΑΦΕΙΟ 214 SPEED NET
ΟΜΑΔΑ ΠΥΡΟΤΕΧΝΟΥΡΓΩΝ
Πιάστε τον!
Θεέ μου.
-Σταμάτα! -Τι συμβαίνει;
Γαμώτο! Κουνήσου!
-Έλα. -Θεέ μου.
Άφησέ με.
-Γαμώτο. -Κουνήσου.
Γαμώτο.
-Πάμε κάτω! -Μάλιστα.
Τι στο...
Τι διάολο κάνετε;
-Τι; -Τι συμβαίνει;
-Γιατί... -Εσύ!
-Εντάξει, ώρα να τελειώνουμε. -Γιατί...
-Δεν μπορείτε! -Κουνηθείτε!
-Βγάλτε τους! -Θεέ μου.
Κύριε.
Όχι, μη.
Δεν μπορείτε!
Σας παρακαλώ, μη.
Γιατί μας το κάνετε αυτό...
ΚΟΜΜΟΥΝΙΑ
ΚΟΜΜΟΥΝΙΑ, ΓΥΡΙΣΤΕ ΣΠΙΤΙ ΣΑΣ!
ΣΤΕΙΛΤΕ ΤΟΥΣ ΦΥΓΑΔΕΣ ΣΤΟΝ ΒΟΡΡΑ
Τι είναι αυτά;
ΠΟΙΟΣ ΕΒΑΛΕ ΒΟΜΒΑ ΣΤΗ ΒΟΥΛΗ;
Σημειώθηκαν περιστατικά βίας στο Μόχεον και στο Μπόγκιλ.
Δυστυχώς, λιντσάρισαν
Βορειοκορεάτες φυγάδες.
Έτσι ξαφνικά; Για ποιον λόγο;
Μάλλον εξαιτίας των ψεύτικων ειδήσεων στα κοινωνικά δίκτυα.
Ψεύτικες ειδήσεις;
"Βορειοκορεάτες φυγάδες
οργάνωσαν την έκρηξη με εντολή της Βόρειας Κορέας.
Ζουν και εργάζονται στο Μόχεον και στο Μπόγκιλ".
Ακούστε όλοι. Μας έχουν κηρύξει πόλεμο.
"Η συμμορία Μπαεκντού από το Μπόγκιλ φέρεται να εμπλέκεται.
Επίσημο πρόσωπο από τη Βόρεια Κορέα τους πλήρωσε για να εισάγουν εκρηκτικά.
Έτσι σχεδιάζει να εισβάλει ο Βορράς στον Νότο.
Θα συνεργαστούν με τους φυγάδες
και με φιλοκομμουνιστικές δυνάμεις εντός της κυβέρνησης".
Αυτή η κυβέρνηση...
"Θα επιχειρήσουν να τροποποιήσουν το Σύνταγμα
και να κάνουν την Κορέα σοσιαλιστική χώρα".
Να συνεχίσω να διαβάζω;
Μόνο εγώ
δεν καταλαβαίνω;
Δεν υπάρχουν αποδείξεις και ακούγεται ανακριβές.
Εξάλλου, αυτή η συλλογιστική δεν έχει λογική.
Γιατί το πιστεύει ο κόσμος;
Επειδή είναι άνθρωποι.
Όταν τρομοκρατούνται,
η πρώτη τους σκέψη δεν είναι να βρουν την πηγή.
Ψάχνουν κάποιον ορατό εχθρό.
Χρειάζονται εξιλαστήριο θύμα,
κάποιον που να μισούν απεριόριστα.
Είναι ευκολότερο έτσι.
Θεέ μου.
Ναμ-Γουκ.
Μάλιστα.
Προς το παρόν, μείνε μακριά από την αίθουσα Τύπου.
-Συγγνώμη; -Δεν θα ένιωθες άβολα;
Επειδή είσαι από... Θεέ μου.
Υπάρχουν πολλά αρνητικά άρθρα για τους Βορειοκορεάτες φυγάδες.
Οι δημοσιογράφοι θα σε σκίσουν.
Θα σου λένε "Ισχύει;"
"Ποια είναι η άποψή σας;"
Μείνε στο γραφείο σου
και γράφε καλοδομημένες ομιλίες.
Μην πιέζεσαι όμως.
Ευχαριστώ που με σκεφτήκατε.
Παρακαλώ.
Όμως, είμαι και περίεργος.
Θα μπορούσε ο βομβιστής να είναι ένας από τους φυγάδες;
Βασικά...
Όπως λένε, δεν υπάρχει καπνός χωρίς φωτιά.
-Σίγουρα υπάρχει κάτι... -Τι να υπάρχει;
Οι φυγάδες
ρίσκαραν και ήρθαν εδώ επειδή μισούν τον Βορρά.
Πώς θα έκαναν την επίθεση με εντολή της Βόρειας Κορέας;
Σας ακούγεται λογικό;
Δίκιο δεν έχω;
Να απαντήσω ως φυγάς ή ως στέλεχος του Κυανού Οίκου;
Εννοούσα ότι...
Βασικά...
Ζητώ συγγνώμη. Έπρεπε να είμαι πιο ευγενική.
Λυπάμαι.
Λένε ότι οι γροθιές...
πάντα πηγαίνουν προς τα κάτω.
Επιτέθηκαν στους Βορειοκορεάτες φυγάδες,
επειδή είναι αδύναμοι, όχι επειδή είναι επικίνδυνοι.
Ναι. Τι συμβαίνει;
Συγγνώμη;
Κύριε.
Οι επιθέσεις στο Μόχεον και στο Μπόγκιλ...
Πώς θα το χειριστούν η αστυνομία και η Εισαγγελία;
Βασικά...
Τα πράγματα εξελίσσονται περίεργα.
ΖΩΝΗ ΕΡΕΥΝΑΣ ΕΙΔΙΚΩΝ ΕΓΚΛΗΜΑΤΩΝ
ΤΑ ΚΟΜΜΟΥΝΙΑ ΦΤΑΙΝΕ
Αγαπητοί κάτοικοι της Σεούλ.
Χαρακτηρίζουμε
τις συνοικίες Μόχεον και Μπόγκιλ,
όπου έγιναν τα βίαια περιστατικά, Ζώνες Έρευνας Ειδικών Εγκλημάτων.
Κηρύσσω πόλεμο κατά του εγκλήματος.
-Θεέ μου. -Τι συμβαίνει;
Ο δήμαρχος Κανγκ, που κάνει διακρίσεις κατά των φυγάδων, πρέπει να παραιτηθεί.
-Θεέ μου. Είναι απαίσιο. -Παραιτήσου!
Αυτό ήθελε ο δήμαρχος Κανγκ.
Αλλιώς, δεν θα έδινε τη συνέντευξη Τύπου εκεί,
γνωρίζοντας ότι οι κάτοικοι θα διαδήλωναν.
Ένα θύμα της βίας, η οποία απειλεί την κοινότητα.
Ένας αγωνιστής που αντιμετωπίζει κάθε κρίση.
-Αυτήν την εικόνα επιδιώκει. -Ο δήμαρχος Κανγκ
πρέπει να παραιτηθεί!
-Να παραιτηθεί! -Ο δήμαρχος να παραιτηθεί!
-Να παραιτηθεί! -Να παραιτηθεί!
Παραιτήσου, Κανγκ Σανγκ-Γκου!
-Παραιτήσου τώρα! -Βλέπετε;
Όποιος αμφισβητεί την εξουσία δεν θα συγχωρείται,
όποιος κι αν είναι. Ό,τι κρίσιμο κι αν μας συμβεί,
εγώ, ο Κανγκ Σανγκ-Γκου,
δεν θα υποκύψω και δεν θα παραιτηθώ.
Ωστόσο, η εθνική ασφάλεια, η σταθερότητα, η δημόσια τάξη
και η απόσταση από τη Βόρεια Κορέα
δεν αποτελούν πολιτική του κόμματός μας;
Είναι κύριος υποψήφιος για την προεδρία
από το κόμμα της πλειοψηφίας.
Έχει τις ψήφους των υποστηρικτών στο τσεπάκι του.
Τώρα, θέλει να βρει κι άλλες.
Γι' αυτό θα στοχεύσει στους υποστηρικτές μας;
Για να συμβεί αυτό,
θα κάνω ό,τι μπορώ για να εδραιώσω την ασφάλεια στη Σεούλ.
Αν το καλοσκεφτείς, ο Κανγκ
δεν κυνηγάει τυχαίες ψήφους.
Θέλει να κλέψει τις δικές μας.
Δυστυχώς, το έθνος μας
δεν έχει πρόεδρο αυτήν τη στιγμή.
Όμως, η Σεούλ έχει τον Κανγκ Σανγκ-Γκου.
Όσο διαρκεί η θητεία μου,
καμία επίθεση ή πράξη βίας
δεν θα γίνει ανεκτή σε καμία περίπτωση.
ΤΑ ΚΟΜΜΟΥΝΙΑ ΦΤΑΙΝΕ
ΦΥΓΑΔΕΣ, ΓΥΡΙΣΤΕ ΣΠΙΤΙ!
-Κανγκ Σανγκ-Γκου. -Κανγκ Σανγκ-Γκου.
Δικαστική Αστυνομία.
ΖΗΤΟΥΝΤΑΙ ΟΙΚΙΑΚΟΙ ΒΟΗΘΟΙ
Απομιμήσεις ρολογιών.
Ξέρετε ότι είναι παράνομα;
Πέρασαν τελωνείο;
ΖΩΝΗ ΕΡΕΥΝΑΣ ΕΙΔΙΚΩΝ ΕΓΚΛΗΜΑΤΩΝ
-Χέο Τζιν-Τζου. -Ναι.
Ελάτε μαζί μας.
Συγγνώμη;
-Συνοδεύστε την. -Γιατί;
Μα...
Περιμένετε ένα λεπτό, κύριε.
-Παρακαλώ... -Μην το κάνετε.
Πού πήγαν την Τζιν-Τζου;
ΓΙΑ ΜΙΑ ΣΕΟΥΛ ΧΩΡΙΣ ΕΓΚΛΗΜΑ
ΕΠΙΧΕΙΡΗΣΗ-ΣΚΟΥΠΑ ΣΤΟ ΜΠΟΓΚΙΛ
Η Δικαστική Αστυνομία;
Η Δικαστική Αστυνομία
ανήκει στον δήμο της Σεούλ.
Ως προς τις έρευνές της,
ο δήμαρχος Κανγκ έχει εξουσία, όχι η αστυνομία ή η Εισαγγελία.
Ο ΔΗΜΑΡΧΟΣ ΚΗΡΥΣΣΕΙ ΠΟΛΕΜΟ ΕΝΑΝΤΙΟΝ ΤΟΥ ΕΓΚΛΗΜΑΤΟΣ
Θέλει να δείξει στον κόσμο ότι είναι αποφασισμένος να διαφυλάξει
την ασφάλεια της πόλης.
Δεν δίνει εντολές στην αστυνομία και στους εισαγγελείς,
αλλά η Δικαστική Αστυνομία είναι στην αρμοδιότητά του.
Τότε, αυτό που κάνει δεν είναι παράνομο.
Δεν είναι παράνομο,
αλλά ηθικά μεμπτό.
Εκμεταλλεύεται τον φόβο
για να ανεβάσει τη δημοτικότητά του.
Έτσι, οι Βορειοκορεάτες φυγάδες,
που είναι τα θύματα της βίας,
θεωρούνται εγκληματική ομάδα.
Ζητώ συγγνώμη.
Σίγουρα το γνωρίζετε,
αλλά είναι μια πολιτικά ευαίσθητη κατάσταση.
Αν μαθευτεί ότι έχετε σχέση με την υπόθεση,
ίσως προκαλέσετε πρόβλημα στον πρόεδρο Παρκ.
Τότε,
εσείς επιλέγετε.
Αν μπω ήσυχα,
θα με περάσουν απλώς για δικηγόρο.
Αν συνεχίσετε να με εμποδίζετε,
μάλλον θα με καταλάβουν.
Τότε, υποσχεθείτε μου
πως θα κάνετε ό,τι σας λέω στις επίσημες εκδηλώσεις.
Ναι, το υπόσχομαι.
Τζιν-Τζου.
Εγώ είμαι, η Τσε Γκανγκ-Γέον.
Σε παρακαλώ, βοήθησέ με.
Τζιν-Τζου.
Ναι, από κει ήρθε μάλλον. Απίστευτο;
Καλέστε ασθενοφόρο.
Η κα Χέο Τζιν-Τζου είναι άρρωστη.
Χρειάζεται γιατρό.
Βέβαια. Τότε, όλοι είναι άρρωστοι. Έχουν σύνδρομο στέρησης.
Ξέρετε από τι; Από τα οπιούχα.
Χαμηλός πυρετός, με κρυάδες και εμετό.
Αυτή η περίπτωση πάσχει από σύνδρομο στέρησης.
Η Τζιν-Τζου δεν κάνει χρήση.
Το εγγυώμαι ως δικηγόρος της.
Το εγγυάστε και τώρα;
Κατασχέσαμε όλα αυτά στο Μπόγκιλ. Η πελάτισσά σας έχει μαγαζί εκεί.
Δεν αποδεικνύουν ότι κάνει χρήση.
Και τι θα γίνει τώρα; Συνεχίζεις να πιστεύεις την πελάτισσά σου;
Εντάξει, συνέχισε.
Πώς μπορείς να πιστεύεις ένα κομμούνι;
Κοίτα!
Εσύ δεν είσαι;
ΣΥΖΥΓΟΣ ΠΡΟΣΩΡΙΝΟΥ ΠΡΟΕΔΡΟΥ
ΔΙΚΗΓΟΡΟΣ ΑΝΘΡΩΠΙΝΩΝ ΔΙΚΑΙΩΜΑΤΩΝ ΤΣΕ ΓΚΑΝΓΚ-ΓΕΟΝ
Πρέπει να έρθει η γυναίκα μου;
Συχνά, μια εικόνα αξίζει όσο χίλιες λέξεις.
Αίσθηση υπευθυνότητας, σταθερότητας και αξιοπιστίας.
Μια φωτογραφία με την κυρία Τσε θα δείξει
όλα όσα θέλει ο κόσμος από εσάς.
Κύριε πρόεδρε.
Ναι.
Η ομάδα ασφάλειας τόνισε
ότι πρέπει να φορέσετε αυτό.
Εντάξει.
Οι Βορειοκορεάτες φυγάδες διαδηλώνουν σε όλη την πόλη,
από τότε που ο δήμαρχος έστειλε τη Δικαστική Αστυνομία
στο Μόχεον και στο Μπόγκιλ.
Είναι πολύς κόσμος εκεί.
Η ομάδα ασφάλειας είναι σε ετοιμότητα.
Λοιπόν...
Μπορώ να πάω μόνος;
Γιατί; Υπάρχει συγκεκριμένος λόγος;
Η γυναίκα μου είναι απλή πολίτης, με δική της καριέρα.
Δεν θα την αναγκάσω
να εμφανιστεί στον κόσμο επειδή είναι γυναίκα μου.
Και, κυρίως,
δεν θα θέλει να έρθει.
Δεν πίστευα ότι θα έρθεις.
Ειδικά έτσι ντυμένη.
Ξέρεις...
δεν είμαι εδώ ως σύζυγος του προέδρου,
αλλά ως δικηγόρος.
Να ανακαλέσεις τις Ζώνες Έρευνας Ειδικών Εγκλημάτων
στις δύο συνοικίες.
Ο Κανγκ κάνει διακρίσεις σε βάρος
πολλών αθώων φυγάδων,
για πολιτικούς λόγους.
Η πελάτισσά μου είναι μία από αυτούς.
Δεν μπορώ να τη συναντήσω όπως πρέπει,
λόγω της θέσης μου.
Όμως, εσύ...
μπορείς να το κάνεις,
λόγω της θέσης σου.
-Ο πρόεδρος. -Κάντε στην άκρη.
Ήρθε.
Από δω, κύριε.
Πράκτορα Να, παρακαλώ.
Να συμπεριφερθούμε με περισσότερη σοφία και λογική;
Ο τεχνικός των καλωδίων
ήταν το καλύτερο στοιχείο που είχαμε για την έκρηξη.
Πέθανε καθώς διέφευγε για να κρύψει
όσες αποδείξεις είχε.
Δεν θα το αναφέρουμε στον Κυανό Οίκο;
Τι να αναφέρουμε ακριβώς;
Δεν έχουμε στοιχεία. Δεν ξέρουμε όνομα.
Ήταν ένας άγνωστος, δεν ήταν καν σεσημασμένος.
Τι να αναφέρουμε;
Ότι είχε μάτια και αυτιά;
Να-Γκέονγκ.
Ο πρόεδρος σκοτώθηκε και η Εθνοσυνέλευση ανατινάχθηκε.
Το ποιους θα υποδείξουμε ως βομβιστές
μπορεί να οδηγήσει σε πόλεμο, ίσως και σε εμφύλιο.
-Χαν-Μο! -Βρες αδιάσειστα στοιχεία.
Τότε θα το αναφέρω.
ΚΙΜ ΤΖΟΥΝ-Ο
Μήπως έχουμε άλλο στοιχείο για τη βομβιστική επίθεση;
Τι;
Μήπως το ήξερε κάποιος από πριν;
Υπήρξε προειδοποίηση;
Δεν έχει λογική αυτό.
Αν το ξέραμε, θα το εμποδίζαμε.
Ήρθε ο πρόεδρος Παρκ.
Μην παραφερθείς και προκαλέσεις μπελάδες.
Θέλω να συνεχίσουμε να συνεργαζόμαστε.
Ευχαριστώ για τις προσπάθειές σας.
Σας ευχαριστώ.
Τζέονγκ Χαν-Μο, από την Αντιτρομοκρατική.
Έχετε στοιχεία για τον βομβιστή;
Φοβάμαι πως όχι ακόμα.
Χαν Να-Γκέονγκ, αναλύτρια της Αντιτρομοκρατικής.
Σας ευχαριστώ κι εσάς.
Να σας συστήσω στους πράκτορες.
Βεβαίως.
Από δω ο αναλυτής Κιμ Γιονγκ-Γου.
Σας ευχαριστώ.
Φεύγουμε.
Από δω.
ΥΠΗΡΕΣΙΑ ΕΚΤΑΚΤΗΣ ΒΟΗΘΕΙΑΣ
Από δω, κύριε.
Κύριε;
Τι...
Κυρία Τζέονγκ, δεν με είδατε.
Μα, κύριε, δεν μπορείτε...
Νιώθω
πολύ ξεδιάντροπος.
Βγαίνουμε.
Κύριε πρόεδρε.
Πρέπει να τους δείξετε...
ότι ο Κυανός Οίκος δεν κατέρρευσε.
Ότι η Δημοκρατία της Κορέας τα πάει ακόμα μια χαρά.
Είμαι ο προσωρινός πρόεδρος
Παρκ Μου-Τζιν.
Καταρχάς, εκφράζω τα θερμά μου συλλυπητήρια
σε όσους από εσάς
χάσατε μέλη της οικογένειάς σας.
Το κτήριο της Εθνοσυνέλευσης ήταν σύμβολο της δημοκρατίας στην Κορέα
μέχρι χθες.
Σήμερα, έγινε το σημείο μιας απίστευτης τραγωδίας.
ΟΤΑΝ Η ΕΛΠΙΔΑ ΔΕΝ ΕΙΝΑΙ ΟΡΑΤΗ, ΣΥΝΕΧΙΣΕ ΝΑ ΕΛΠΙΖΕΙΣ
Όμως, είναι επίσης το σημείο
όπου η ομάδα διάσωσης ψάχνει ακόμα για επιζώντες,
και η αστυνομία, η πυροσβεστική
και οι εθελοντές αφιερώνουν
χρόνο και κόπο.
Είναι ένας λόγος για να έχουμε ελπίδα,
ακόμα και στον απόηχο
μιας τραγωδίας.
Εδώ!
Είναι αλήθεια ότι δράστης της επίθεσης
είναι ένας Βορειοκορεάτης φυγάς;
Συμφωνείτε με την πολιτική του δημάρχου που κάνει διακρίσεις
εναντίον των φυγάδων;
Τι εννοείτε;
ΒΡΕΙΤΕ ΤΗΝ ΑΛΗΘΕΙΑ
Πείτε μας τι συμβαίνει!
Όχι, περιμένετε...
Κάτω!
Τι συμβαίνει;
Ρίξτε τον κάτω!
-Φεύγουμε. -Γρήγορα!
Γρήγορα. Πάρτε τον από δω.
-Όχι! -Θεέ μου!
Θεέ μου.
Τι διάολο συμβαίνει;
Τι συνέβη;
-Δεν είναι όπλο. -Δεν επιτίθεται σε κανέναν.
Θεέ μου.
ΕΙΜΑΣΤΕ ΚΙ ΕΜΕΙΣ ΑΝΘΡΩΠΟΙ
Θεέ μου.
"Ο απροετοίμαστος Κυανός Οίκος επαναφέρει τους εφιάλτες".
"Ο ασταθής πρόεδρος αυξάνει την ανησυχία".
"Ο προσωρινός πρόεδρος Παρκ
φεύγει από το σημείο. Πλήρης καταστροφή".
Αν τουλάχιστον
φορούσε το αλεξίσφαιρο, δεν θα τον έπαιρναν σηκωτό
να τον πάνε στο αμάξι
και δεν θα υπήρχε αυτή η εξευτελιστική φωτογραφία.
Θεώρησε ντροπή το να φορά αλεξίσφαιρο
μπροστά σε τόσους ανθρώπους που έχασαν τους αγαπημένους τους.
Πήγε να δώσει συλλυπητήρια.
Ήταν εκεί
για σημαντικούς πολιτικούς σκοπούς.
Θα έδειχνε ότι η Κορέα διατηρεί την τάξη της,
αλλά αποτύχαμε.
Ειλικρίνεια και ενσυναίσθηση;
Οι ανθρωπιστικές τάσεις ανήκουν στην ήσυχη πόλη της Σετζόνγκ,
όχι στον Κυανό Οίκο!
Αυτός που προκάλεσε αναστάτωση στο σημείο της επίθεσης
είναι φυγάς.
Πήγε να βγάλει πανό, όχι όπλο.
Θα ήθελε να σας πει ότι η άρρωστη γυναίκα του
συνελήφθη από τη Δικαστική Αστυνομία.
Ζητώ συγγνώμη που η ομάδα
αντέδρασε έτσι.
Αν δεν είχα βγάλει
το αλεξίσφαιρο γιλέκο,
δεν θα πανικοβάλλονταν.
Δεν φταίτε εσείς, κύριε.
Η ομάδα μου...
δεν προστάτευσε τον εκλιπόντα πρόεδρο.
Δεν θέλαμε να επαναλάβουμε το ίδιο λάθος.
Όσο για αυτόν τον φυγά,
άκουσα ότι η σύζυγός του είναι πελάτισσα της πρώτης κυρίας.
Κύριε.
Η πελάτισσά μου πάσχει από σύνδρομο Κούσινγκ.
Όμως, οι αστυνομικοί που τη συνέλαβαν νομίζουν ότι είναι εθισμένη,
απλώς επειδή απέδρασε από τον Βορρά.
Οι Ζώνες Έρευνας Ειδικών Εγκλημάτων.
Πώς ανακαλούνται;
Δεν το περίμενα αυτό.
Δεν πίστευα ότι θα εμπλακείτε ενεργά
στα ζητήματα του κράτους.
Νιώθω αξιολύπητος.
Μην ανησυχείτε για τις φωτογραφίες που βγήκαν στο σημείο.
Συμφώνησαν να τις αποσύρουν.
Ντρέπομαι
γιατί δεν είχα ιδέα πόσο τρομαγμένος
είναι ο κόσμος.
Μέχρι που έφυγα
κακήν κακώς για να σώσω τη ζωή μου.
Μάλλον βρίσκομαι
σε πιο ασφαλές μέρος από ό,τι νόμιζα.
Οι Ζώνες Έρευνας Ειδικών Εγκλημάτων και η Δικαστική Αστυνομία;
Αν δεν αλλάξει γνώμη ο δήμαρχος Κανγκ...
δεν γίνεται τίποτα.
Κι αν τον έπειθα αυτοπροσώπως;
Δεν θα μιλήσει μαζί σας,
αν γνωρίζει τι επιδιώκετε.
Κανόνισε διακομματική συνάντηση
και κάλεσέ τον ως εκπρόσωπο του κόμματος.
Επιθυμεί να αποκτήσει εθνικό προφίλ,
οπότε, θα έρθει σίγουρα.
Πολύ καθαρό αέρα έχουν στον Κυανό Οίκο.
Τα επίπεδα κονιορτού είναι υψηλότατα σήμερα.
Καλώς ήρθατε.
-Καθίστε. -Βεβαίως.
Ο κοινοβουλευτικός μας εκπρόσωπος έπεσε θύμα της τραγωδίας
κι εγώ είμαι διαθέσιμος.
Με χαρά θα σας βοηθήσω, κε πρόεδρε.
Η διακυβέρνηση δεν είναι σαν τις εξετάσεις για το δίπλωμα οδήγησης.
Το να κρατά κανείς το τιμόνι δεν τον κάνει αυτόματα ικανό οδηγό.
Είναι γνωστό αυτό.
Δήμαρχε Κανγκ.
Θα ανακαλέσετε τις Ζώνες Έρευνας Ειδικών Εγκλημάτων
στο Μόχεον και στο Μπόγκιλ;
Θέλω επίσης να σταματήσουν οι άδικα στοχευμένες έρευνες.
Άδικα στοχευμένες;
Στη Σεούλ;
Επιβάλλουμε ένα θεμιτό νομικό μέσο
για να προστατέψουμε τους πολίτες και τις περιουσίες τους.
Το χαρακτηρίζετε ως άδικα στοχευμένο;
Κάποιος συνεργός
της επίθεσης στην Εθνοσυνέλευση ίσως είναι ανάμεσά τους.
Δεν επιβεβαιώθηκε τίποτα.
Αυτό πιστεύουν οι 10.000.000 κάτοικοι της Σεούλ.
Αυτό για μένα
είναι πιο σημαντικό.
Δήμαρχε Κανγκ...
Δεν θα μείνω.
Αν το θέμα μας είναι η Σεούλ,
ελάτε στο Δημαρχείο, πρόεδρε Παρκ.
Οι φυγάδες δεν είναι πολίτες της Σεούλ
που χρήζουν προστασίας;
Γιατί;
Σας φαίνονται σαν αθώοι Κορεάτες
που ήρθαν στον Νότο ψάχνοντας ζεστασιά και ελευθερία;
Είναι απλώς δραπέτες
που δεν άντεξαν το πολιτικό σύστημα.
Ρίσκαραν
τις ζωές τους
για να γίνουν πολίτες της Σεούλ.
Αν μιλήσουμε για προϋποθέσεις, ποιος έχει περισσότερες;
Εσείς κι εγώ
απλώς έτυχε να γεννηθούμε σ' αυτήν εδώ τη χώρα.
Είμαι σίγουρος πως τώρα που είστε στο τιμόνι
θέλετε να κορνάρετε και να τρέξετε.
Όμως, κύριε πρόεδρε,
ένας άπειρος οδηγός
απλώς δίνει το τιμόνι σε κάποιον με περισσότερη εμπειρία.
Δεν θα έχετε πού να κρυφτείτε, αν τρακάρετε.
Επειδή δεν είναι σωστό απλώς να παρακολουθώ πίνοντας τσάι,
θέλετε μια συμβουλή;
Υπάρχουν δύο τρόποι για να χειριστείτε τον δήμαρχο.
Ή τον πείθετε ή τον κάνετε να υποκύψει.
Αποτύχατε να τον πείσετε,
άρα σας μένει μόνο μία επιλογή.
Πρέπει να συμπαθείτε πολύ τον πρόεδρο,
για να του πείτε πώς να χειριστεί τον δήμαρχο.
Είναι καθήκον μου να προσέχω τις ψήφους μου.
Εκτελεστικό διάταγμα;
Η βουλευτής Γιουν Τσαν-Γκέονγκ το πρότεινε;
Ναι. Μήπως δεν γίνεται;
Γίνεται.
Σύμφωνα με την 75η τροπολογία,
σε κατάσταση εκτάκτου ανάγκης
μπορεί να απολυθεί η Δικαστική Αστυνομία
και να ανακληθούν οι ζώνες έρευνας στο Μόχεον και το Μπόγκιλ.
-Ανακουφίστηκα. -Αλλά μόνο...
από εκλεγμένο πρόεδρο.
Η 71η τροπολογία ορίζει
ότι ο προσωρινός πρόεδρος ασκεί καθήκοντα προέδρου,
αλλά σε περιορισμένο βαθμό.
Δίνετε μόνο εντολές για τη διατήρηση της υπάρχουσας κατάστασης.
Το εκτελεστικό διάταγμα είναι μια εντολή
που διαταράσσει την υπάρχουσα κατάσταση.
Λέτε ότι δεν έχω την εξουσία;
Το Σύνταγμα δεν διευκρινίζει αν ο προσωρινός πρόεδρος
μπορεί ή όχι να εκδώσει εκτελεστικό διάταγμα. Όμως...
Συστήστε μια συμβουλευτική ομάδα να εξετάσει το θέμα.
Μάλιστα, κύριε.
Μάλλον θέλετε να εξουδετερώσετε τον δήμαρχο Κανγκ, κύριε πρόεδρε.
Υπάρχει πρόβλημα;
Αυτήν τη στιγμή,
είναι ο ισχυρότερος υποψήφιος για την προεδρία του κόμματος.
Δεν θα έπρεπε να τον εξουδετερώσουμε.
Θα καταστραφεί η φήμη του.
Νόμιζα πως αντιτίθεστε στις πολιτικές του.
Εσείς...
είστε ανεξάρτητος.
Σκεφτείτε την πολιτική λύση, κύριε.
Θα την ακολουθήσω.
Αν επιμένετε σε εκτελεστικό διάταγμα,
η αντιπολίτευση θα μιλήσει για κατάχρηση εξουσίας.
Θα κάνουν πρόταση παραπομπής
και θα αποκτήσουν προβάδισμα στις προεδρικές εκλογές.
Γι' αυτό σας έδωσε τη συμβουλή η κυρία Γιουν.
Ήθελε και να δυσφημήσει τον δήμαρχο και εσείς να παραπεμφθείτε.
Διαφωνείτε με το εκτελεστικό διάταγμα,
επειδή ο δήμαρχος ανήκει στη συμπολίτευση;
Μεροληπτείτε. Επιτρέπεται αυτό;
Είμαστε στον Κυανό Οίκο!
Τι πειράζει να μεροληπτούμε, κυρία Τζέονγκ;
-Επειδή... -Για κάποια μόνιμη στην κυβέρνηση,
η αλλαγή στο καθεστώς φαντάζει μάχη εξουσίας.
Για μια υπάλληλο της κυβέρνησης που προσλήφθηκε, όπως εγώ,
πρόκειται για διαδοχή πολιτικής.
Η αποκέντρωση της εξουσίας ήταν επιθυμία του προέδρου Γιανγκ.
Συμφωνώ ότι ο δήμαρχος δεν είναι συμπαθής.
Όμως, όταν μιλάμε για αποκέντρωση εξουσίας,
είναι ο μόνος που συμφωνεί με το όραμα του προέδρου Γιανγκ.
ΠΡΟΩΘΗΣΗ ΑΠΟΚΕΝΤΡΩΣΗΣ ΤΗΣ ΕΞΟΥΣΙΑΣ
Μετά την επίθεση,
δεν κατάφερα να κλάψω και να πενθήσω
για το επί 20 χρόνια αφεντικό μου.
Επειδή είμαι συμβιβαστική,
θυμωμένη,
εξοργισμένη από την αδικία.
Οι ιδέες του σε αυτές τις σελίδες...
Πρέπει
να τις δω να πραγματοποιούνται.
Έτσι θα τον πενθήσω.
Χωρίς τη βοήθεια του προσωπικού του προέδρου,
θα είναι δύσκολο. Από τα υπουργικά συμβούλια
ως τον έλεγχο της αντιπολίτευσης.
Θέλετε ακόμα να εκδώσετε το διάταγμα;
Δεν υπάρχει άλλος τρόπος.
Τότε,
θυμηθείτε αυτό.
Μόλις εκδοθεί το διάταγμα
και υποταχθεί ο δήμαρχος,
θα έχει ξεκινήσει
η διακυβέρνηση του Παρκ Μου-Τζιν.
Δεδομένου ότι χάθηκαν όλες οι κομματικές προσωπικότητες,
ο κόσμος θα ξεκινήσει να σας βλέπει
ως ισχυρό υποψήφιο για την προεδρία.
Θέλω να κάνω αυτό που πρέπει από αυτήν τη θέση.
Αυτό που θέλετε δεν έχει σημασία.
Οι άνθρωποι αποκτούν προσδοκίες αυτοβούλως
και σου γυρνούν την πλάτη πολύ γρήγορα.
Τα ΜΜΕ, με την επίφαση της εξακρίβωσης, θα σας αμφισβητήσουν.
Οι πολιτικοί εχθροί θα ψάξουν για σας, την οικογένεια και τους φίλους σας,
προκειμένου να βρουν ένα αδύναμο σημείο.
Υπάρχει πιθανότητα
να μην επιστρέψετε ποτέ στη ζωή που είχατε.
Το ίδιο και η οικογένειά σας.
Δεν θα σας πείραζε αυτό;
Γιατί
μου το λέτε αυτό;
Η προσωρινή προεδρία δεν ήταν επιλογή σας,
αλλά αυτό είναι.
Κύριε πρόεδρε,
σχετικά με τη συμβουλευτική ομάδα για το εκτελεστικό διάταγμα.
-Κύριε; -Κυρία Τζέονγκ,
να σας καλέσω αργότερα;
Δεν κοιμάσαι.
Συμβαίνει κάτι;
Η πελάτισσά μου, η Τζιν-Τζου...
πέθανε...
μόλις τώρα.
Χρειαζόταν μόνο μια ένεση για να καλυτερεύσει,
αλλά δεν μπόρεσα να της τη δώσω.
Πέρασε τον ποταμό Τουμέν,
το Κουνμίνγκ και το Λάος για να έρθει εδώ.
Η ζωή της κινδύνευσε πολλές φορές.
Έτσι έφτασε στη Νότια Κορέα,
αλλά αυτό το κράτος δεν μπόρεσε να της δώσει μια ένεση
και ευθύνεται για τον θάνατό της.
Δεν μπορούσα
να κάνω κάτι.
Ήμουν η δικηγόρος της,
αλλά φοβόμουν μήπως με κατακρίνουν.
Φοβόμουν
ότι θα έβλαπτα εσένα.
-Γκανγκ-Γέον. -Γιατί...
δεν μπορούσες να κάνεις κάτι;
Τι φοβόσουν;
Δεν κάναμε απολύτως τίποτα...
αν και μπορούσαμε.
Τι να κάνουμε, γραμματέα Χαν;
Συνάντηση με την αστυνομία και τους εισαγγελείς.
Γιατί;
Οι φυγάδες εξοργίστηκαν με τον θάνατο της Χέο Τζιν-Τζου
και συνασπίζονται στο διαδίκτυο και σε άλλες κοινότητες.
Σχεδιάζουν ένα μεγάλο μνημόσυνο στο Γκουανγκουαμούν το Σάββατο.
Το πρόβλημα είναι
ότι θα συναθροιστεί εκεί και μια άλλη οργάνωση την ίδια μέρα.
Δεν μπορεί...
Οι εξτρεμιστές που επιτέθηκαν στους φυγάδες
θα συγκεντρωθούν στο ίδιο μέρος.
Δεν θα επιτρέψουμε να συμβεί. Εάν συγκρουστούν...
Θα είναι ό,τι χειρότερο.
Πού είναι ο πρόεδρος;
Με συγχωρείτε.
Είδατε τον πρόεδρο Παρκ;
Δεν απαντά στο τηλέφωνο.
Όχι, δεν τον είδα.
Κύριε πρόεδρε.
Χαίρομαι που ήρθατε, κα Τζέονγκ.
Σας έψαχνα παντού.
Ορίστε.
Βασικά ανθρώπινα δικαιώματα,
αίτηση παροχής τους...
Τι σημαίνει αυτό;
Συγγνώμη;
Σπούδασα θετικές επιστήμες, δεν πολυξέρω Κοινωνιολογία.
Μελετήσατε το Σύνταγμα
λόγω του διατάγματος;
Σπούδασα θετικές επιστήμες και δεν ξέρω καλή ανάγνωση στα Κινέζικα.
ΣΥΝΤΑΓΜΑ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ
Νόμιζα ότι η απάντηση θα ήταν στο Σύνταγμα,
αλλά δεν ήταν.
Το διάβασα ξανά και ξανά.
Αποφάσισα να ενστερνιστώ τη γνώμη σας.
Ο προσωρινός πρόεδρος διατηρεί τους προϋπάρχοντες κανόνες.
Αυτό σκοπεύω να κάνω.
Βλέπω ότι αποφασίσατε.
Θα εκδώσω...
εκτελεστικό διάταγμα.
Οι συνθήκες που πρέπει να διατηρήσω ως προσωρινός πρόεδρος
είναι αυτές που ίσχυαν μέχρι την αρχή της θητείας μου.
Οι πολιτικές διακρίσεων
κατά των φυγάδων ξεκίνησαν την επόμενη μέρα.
Με άλλα λόγια,
στις συνθήκες που πρέπει να διατηρήσω ως προσωρινός πρόεδρος,
δεν συγκαταλέγεται η πολιτική διακρίσεων.
Εκδίδω εκτελεστικό διάταγμα
για να επιτελέσω το καθήκον μου διατηρώντας την πρότερη κατάσταση.
-Είναι ριψοκίνδυνο. -Ξανασκεφτείτε το.
Εγώ...
διαφωνώ, κύριε.
Δεν περίμενα να διαφωνήσετε, κε Χαν.
Είμαι γενικός γραμματέας του προέδρου στον Κυανό Οίκο.
Εσείς σε 60 μέρες θα επιστρέψετε στη σχολή σας.
Εμείς εδώ πρέπει να διαφυλάξουμε την αξιοπιστία του εκλιπόντος προέδρου.
Αυτό θα επιλέξω να κάνω.
Όσο διαφωνώ με το διάταγμα, κανένας στον Κυανό Οίκο
δεν θα έρθει με το μέρος σας.
Είναι δικοί μου.
Αν θέλετε να εκδώσετε διάταγμα,
πρέπει να με απολύσετε.
Περιμένετε, γραμματέα Χαν.
Επιλέξτε, κύριε.
Κύριε Τσα...
καλέστε υπουργικό συμβούλιο.
Με θέμα...
το εκτελεστικό διάταγμα.
Από αυτήν τη στιγμή...
ο γραμματέας Χαν απολύεται.
Κύριε πρόεδρε.
Ολοκληρώθηκε...
η σημερινή συνεδρίαση.
ΣΥΝΤΑΓΜΑ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ
Μην ξεχάσετε αυτήν τη στιγμή, κύριε.
Έτσι χρησιμοποιείται η εξουσία.
Ακόμα πιστεύετε ότι δεν επιθυμείτε δύναμη και εξουσία;
Εξουσία είπατε;
Δεν έχω καμία σχέση με αυτό.
Έπρεπε να το πείτε σ' εμένα πρώτα.
Θέλατε να δείξετε στο προσωπικό
ότι ο πρόεδρος Παρκ έχει ισχυρή εξουσία
και ότι χρειάζεται να είναι αφοσιωμένοι;
Είχες δίκιο.
Δεν είναι ότι ποτέ δεν ήθελε εξουσία.
Ο πρόεδρος Παρκ δεν είχε ποτέ την ευκαιρία.
Άρα...
Επιλέγετε τον πρόεδρο Παρκ
όπως επιλέξατε τον πρόεδρο Γιανγκ πριν από 30 χρόνια;
Έχεις μεγάλο βάρος στους ώμους σου.
Πρέπει να φροντίσεις τον Κυανό Οίκο χωρίς εμένα.
Ισχύει ότι ο πρόεδρος εκδίδει εκτελεστικό διάταγμα;
-Δεν είναι κατάχρηση εξουσίας; -Δεν θα γίνει πρόταση παραπομπής;
Κάντε ένα πράγμα. Γίνετε επαρκείς
ή παραιτηθείτε.
Απαντήστε.
Απαντήστε, παρακαλώ.
Απαντήστε.
-Απαντήστε. -Μισό λεπτό!
-Με συγχωρείτε. -Περιμένετε!
-Τι γίνεται; -Απαντήστε!
Τι συμβαίνει;
Τελείωσε κιόλας;
Περίμενε!
Τι έγινε τώρα; Πού πήγε;
Δεν θα κάνεις την απογευματινή ενημέρωση;
Τι; Να σου πω αν ρωτάω έναν Βορειοκορεάτη φυγά
ή ένα στέλεχος του Κυανού Οίκου;
Είναι δουλειά για τον Κιμ Ναμ-Γουκ, φυγά και στελέχους του Κυανού Οίκου.
Μου λες να σταθώ μπροστά στις κάμερες
και να γίνω η ελπίδα για τους φυγάδες;
Κάν' το, αν αυτό θες,
αλλά "ελπίδα"...
Αυτά τα λες για τον Σέτζονγκ τον Μέγα ή τον ναύαρχο Γι Σουν-Σιν.
Δεν έχουμε εκπρόσωπο Τύπου
και είσαι η καλύτερη επιλογή
ανάμεσά μας.
Σωστά;
Θες κι άλλους λόγους;
Λατρεύει τα κομπλιμέντα.
ΚΥΑΝΟΣ ΟΙΚΟΣ
Ξεκινάμε την απογευματινή ενημέρωση της 6ης Μαρτίου.
Ο πρόεδρος Παρκ Μου-Τζιν...
Καταρχάς, θα ήθελα να εκφράσω τα συλλυπητήριά μου
για τον θάνατο της Χέο Τζιν-Τζου
κατά την έρευνα της Δικαστικής Αστυνομίας στο Μπόγκιλ.
Ο πρόεδρος Παρκ...
Ο πρόεδρος Παρκ Μου-Τζιν εξέδωσε εκτελεστικό διάταγμα
που αποχαρακτηρίζει το Μόχεον και το Μπόγκιλ
από Ζώνες Έρευνας Ειδικών Εγκλημάτων, στις 6 Μαρτίου.
ΖΩΝΗ ΕΡΕΥΝΑΣ ΕΙΔΙΚΩΝ ΕΓΚΛΗΜΑΤΩΝ
-Ευτυχώς, τελείωσε. -Ευτυχώς.
ΚΟΜΜΟΥΝΙΑ, ΓΥΡΙΣΤΕ ΣΠΙΤΙ ΣΑΣ!
ΓΥΡΙΣΤΕ ΣΠΙΤΙ!
Κυρία Τσε,
θα θέλατε να διαβάσετε το ΦΕΚ;
ΕΦΗΜΕΡΙΔΑ ΤΗΣ ΚΥΒΕΡΝΗΣΗΣ
Τις έρευνες της Δικαστικής Αστυνομίας θα αναλάβει
η Μητροπολιτική Αστυνομία της Σεούλ,
και δεν θα υπάρχει
προκατάληψη ή διάκριση, βάσει του κράτους δικαίου.
Ο σύζυγος της Χέο Τζιν-Τζου;
Προσωρινός πρόεδρος Παρκ Μου-Τζιν.
Πηγαίνετε στην κατοικία;
ΟΙΚΟΓΕΝΕΙΕΣ ΑΓΝΟΟΥΜΕΝΩΝ
Πρέπει να τελειώνουμε. Πάμε.
-Έλεγξε το διορθωμένο κείμενο. -Μάλιστα.
Συνεχίζουμε.
-Μάλιστα. -Mάλιστα.
Τι έγινε πάλι;
Τι έγινε Να-Γκέονγκ;
Ποιος είναι λιγότερο άτυχος;
Η οικογένεια του νεκρού...
ή εκείνη...
ΚΙΜ ΤΖΟΥΝ-Ο
του αγνοούμενου;
Έχουμε επιζώντα!
Ένας επιζών!
Είπαν ότι βρήκαν κάποιον!
Υπάρχει επιζών; Πού;
Δεν μπορείτε να περάσετε.
Ένας επιζών!
Κρατήσου. Σχεδόν σε πιάσαμε.
-Με το τρία. Ένα, δύο, τρία. -Γρήγορα!
Ξεδιπλώστε το!
-Ετοιμαστείτε. -Έρχεται.
Πολύ ενδιαφέρον.
Κάποιος γίνεται φάρος ελπίδας απλώς επειδή επέζησε.
Ένας άλλος κατέχει το ύπατο αξίωμα της χώρας
απλώς επειδή επέζησε.
Δεν είναι περίεργο; Κανείς δεν επιβίωσε από την κατάρρευση.
Η θέση του βουλευτή Ο εκείνη την ώρα είναι ανεξήγητη.
Δεν ξέρεις ότι θα τελειώσει η καριέρα του μόλις βγει το βίντεο;
Το αποφάσισα. Παίρνω την ευθύνη.
Τι συμβαίνει;
Ο Κυανός Οίκος.
Φαίνεται ότι ο στόχος είναι ο Κυανός Οίκος.
Υποτιτλισμός: Ελένη Πρατσινάκη